《县斋秋日雨后寄李圣和》
宋代·刘挚

置闰岁八月，祝融冒秋权。当代不肯归，滞暑歊以延。

金行奋刚不，天令惩骄愆。一雨恶气死，百物疲瘵痊。

阴阳战既定，灏气苏天渊。揫敛物得性，丰给民有年。

小轩占幽寂，危坐凉翛然。身如赦炮烙，蓬山弄飞泉。

冷风啸梧竹，清响摇碧鲜。净几少喧蝇，高檐除嘒蝉。

烦心爽已蜕，尘观清疑仙。于兹饬前懈，图书猎陈编。

晤言隔朋类，披卷盟圣贤。乐此怀高风，北望心悁悁。

作者简介：刘挚（公元1030——1098年），字莘老，永静东光人。嘉祐四年中进士甲科，能力出众，政绩卓越。因刘挚一生刚直不阿，正气森严，忠贞爱国，宋哲宗死后，韩忠彦为右丞相，为刘挚翻案，并给予“忠肃”称号，后被追赠为“元祐忠贤”。刘挚平生酷爱学习，治学严谨，才华横溢，他撰写的《忠肃集》曾被后人广为流传。